Tîma Qesasî ya Şehîde Vejîne Zana ya YPS-JIN pare kerd ke qezaya Geverî ya Colemêrgî de ajanêk ameyo cezakerdene.
Eşkerayîya nuştekîye ya Tîma Qesasî ya Vejîne Zana ya YPS-JIN de derheqê çalakîye de wina ame vatene: ''Embazê ma Welat û Nîdale 2020 de dewa Kelê ya Geverî de ameyî şehîdkerdene. Ajanê dewleta faşîste û kontra Îdrîs Dîrîyî karê gemarinî kerdêne û hemkarîya ey rê di embazê ma şehîd bîyê. Seba qesasê embazanê ma 21ê tebaxe de no şexs bi hawayêkê taybetî ame cezakerdene.
Na çalakîye seba vîrameyîşê embazanê ma Nîdale û Welatî ameye kerdene. Hemkarê dişmenî do hesabê kerdişanê xo bidê û ma do wayîrê mîrasê şehîdanê xo vejîyê.''
